বিষ্ণুপ্রিয়া মণিপুরী, সংস্কৃত, রোমান বারো আরবী লিপি রে ধ্বনিমুলক লিপি বুলিয়ার। প্রথম অবস্থাত তিন নমুনার লিপি পেয়ার - সূত্র লিপি, প্রতীকাত্বক লিপি বারো চিত্রলিপি। লিপির বিকাশে পয়লাকার দিয়হানির কুনো ভুমিকা নেই। চিত্রলিপিয়ে নানা রূপ পটানির পিসেদে ভাব-ধ্বনিমুলক লিপির পথগো ইলয়া এবাকার সম্পুর্ণ রূপহান ধ্বনিমুলক লিপির অংতাত ফঙিলগা। লিপি পুর্ন বিকশিত রূপহান অক্ষঅর বা মেয়েক বা বর্ণলিপি। হরপ্পা বারো মহেঞ্জোদারোত্ত পাসি মাটির মহরে খুদাই করা লিপি অউতারে ভাব-ধ্বনিমুলক মাতানি য়াকরের। এ লিপির কতহান আকতা ভাবমুলক কতহান ভাব-ধ্বনিমুলক, কতহান চিত্রর সাদে কতহান মেয়েকর সাদে। থাঙনাত সিন্ধু লিপির য়ারি আহের।